**JAVASLATOK A HAZAI ÉJSZAKAI VERSENYZÉS NÉPSZERŰSÍTÉSÉRE ÉS FEJLESZTÉSÉRE**

2010.11.25.

**BEVEZETÉS**

Az éjszakai versenyzés az utóbb időkben méltatlanul háttérbe szorult. Ez nem csak azért sajnálatos, mert ezáltal sportágunk sokszínűsége is fakulóban van, hanem azért is, mert az éjszakai versenyzés jelenti az egyik legnagyobb tájékozódás-technikai kihívást és, mint ilyen, némiképp ellensúlyt adhat annak a hazai hátrányunknak, hogy nem bővelkedünk tájékozódásilag nehéz terepekben.

Ennek az összeállításnak az első részében az éjszakai tájfutás iránt elkötelezett tájfutók egy csoportja javaslatokat tesz a hazai éjszakai versenyzés népszerűsítése és fejlesztése érdekében megteendő néhány lépésre. Arra kérjük az MTFSZ, a budapesti és megyei szövetségek és klubok vezetőit, hogy támogassák ezeket a javaslatokat, és aktívan, alkotó módon vegyenek részt megvalósításukban.

Az összeállítás második része olyan elképzeléseket foglal össze, amelyek segíthetik a javaslatokkal is támogatandó fenti célok elérését. Ezeknek az elképzeléseknek a megvalósításához kérjük az egész tájfutó társadalom tevékeny támogatását.

*Ennek a javaslatnak az összeállítói tisztában vannak avval, hogy ez az anyag, így egyben, nagyon tömény, és esetleg azt a benyomást keltheti, hogy az éjszakai versenyzés fontosságát túlhangsúlyozza. A javaslat olvasóját arra kérjük, hogy tekintse ezt az anyagot egy olyan teljességre törekvő összefoglalónak, ami igyekszik kitérni minden a témához tartozó kérdéskörre az előző bekezdésben leírt célok érdekében, bízva abban, hogy a döntéshozásért és/vagy megvalósításért felelős olvasó érdemben és súlyuknak megfelelően kezeli ezeket a javaslatokat.*

**AZ ÉJSZAKAI VERSENYZÉS A SZÁMOK TÜKRÉBEN**

Kovács Balázs összegyűjtötte az utóbbi évek éjszakai országos bajnokságainak és az utóbbi két év kupaversenyeinek és megyei bajnokságainak részvételi adatait az alábbiak szerint:





Az adatokból levonható néhány következtetés:

* Az éjszakai versenyzés a szenior korosztályban a legnépszerűbb.
* A megyei bajnokságokon és a kupaversenyek többségén az indulók száma igen alacsony volt, kivétel képezett néhány nagy verseny keretében rendezett éjszakai futam.
* A szerdai nappali edzőverseny meghosszabbítása éjszakai futamokkal (Szélrózsa 2020, de volt korábban is hasonló próbálkozás) inkább csökkentette a részvételt.
* Az OB részvétel enyhén nőtt, ez leginkább az utánpótláskorúaknak volt köszönhető, de nem kizárt, hogy az Egyesületi Váltóval közös rendezésnek is volt hatása.
* A felnőttek OB-részvétele feltűnően alacsony.
* Az ÉOB létszámok nem tűnnek alátámasztani azt az aggályt, hogy a verseny nem elég vonzó a rendező klubok számára. Ennél lényegesen alacsonyabb létszámmal rendeznek számos nappali kupaversenyt.

1. **JAVASLATOK A SPORTÁG VEZETŐI SZÁMÁRA**
2. **Népszerűsítés, edzőversenyek, nem rangsorolók**

A népszerűsítésre minden bizonnyal az ***edzőversenyek*** lennének a legalkalmasabbak, amelyeket főként városi parkokban és azokhoz csatlakozó városkörnyéki erdőkben (a kezdők számára biztonságosabbnak tűnő, és könnyen elérhető) helyszíneken kellene rendezni. Az edzőversenyek lebonyolításának egyes részleteire az anyag II. részében teszünk javaslatot, az alábbiakat a sportág vezetőitől kérjük.

* 1. Javasoljuk, hogy az ***Elnökség kérje fel a budapesti és megyei szövetségeket***, hogy lehetőségeikhez mérten adjanak támogatást a kluboknak regionális és helyi edzőverseny-sorozatok megrendezéséhez.
  2. Kérjük, hogy a ***budapesti és megyei szövetségek vállalják fel*** az éjszakai edzőverseny-sorozatok támogatását és aktívan vegyenek részt a klubok közötti népszerűsítésben és az együttműködés koordinálásában.
  3. A ***Sportágfejlesztési Terv***, mint a sportág fejlesztésének legmagasabb szintű dokumentuma jelentős hatással lehet az éjszakai versenyzés népszerűsítésére és fejlesztésére. Az éjszakai versenyzés a Terv két stratégiai céljával is egybevág, ú.m.
* *Színvonalas, szakmailag magas szintű versenyek biztosítása a versenysportolóknak*
* *Tartalmas, modern kalandsport biztosítása egy széles érdeklődői körnek*

Ezért javasoljuk, hogy a Sportágfejlesztési Tervben jelenjen meg célként

* az éjszakai versenyzés ***népszerűsítése, támogatása és fejlesztése***,
* az ***utánpótláskorúak*** bevezetése az éjszakai versenyzésbe,
* az ***edzők képzése és támogatása*** az éjszakai versenyzésre való felkészítésben.
* A terv tartalmazzon ezekre nézve ***konkrét feladatokat***, célokat és mérőszámokat.
* A ***nevelőegyesületek*** kapjanak módszertani, erkölcsi és anyagi támogatást az utánpótláskorúak éjszakai versenyeztetéséhez.

1. **Rangsoroló versenyek**
   1. Indítványozzuk, hogy a Szövetség támogassa éjszakai rangsoroló versenyek rendezését a ***versenynaptárban erre a célra fenntartott*** országos és regionális rangsoroló időpontokkal.
   2. Megfontolásra javasoljuk, hogy a ***kiemelt rangsoroló/válogató hétvégén*** legyen egy rangsoroló éjszakai verseny is. Itt jegyezzük meg, hogy a Sportágfejlesztési Tervnek a *válogatottra vonatkozó stratégiai célját* a válogatottak éjszakai versenyeztetése kiválóan támogathatná.
   3. Jelentős támogatásnak tekintenénk, ha az éjszakai versenyek esetében az ***országos rangsoroló verseny létszámkorlátja 50 fő*** lehetne.

2.4. A Szövetség szorgalmazza éjszakai versenyek rendezését ***több klub együttműködésében***.

2.5. Kérjük, hogy a budapesti és megyei szövetségek tekintsék ***kiemelt feladatuknak*** a regionális éjszakai bajnokságok megrendezését, népszerűsítését és a részvétel támogatását.

2.6. A ***válogatott keretek edzői*** fontolják meg a kerettagok indulását az éjszakai rangsorolókon, minthogy a technikai fejlesztés egyik legjobb formája az éjszakai versenyzés.

2.7. Javasoljuk, hogy a ***Hungária Kupa rendezési pályázatában*** legyen pozitív értékelési szempont éjszakai futam rendezése.

1. **Éjszakai bajnokság**

3.1. Az éjszakai OB ***összevonása*** más OB-kal ***nem aratott osztatlan sikert*** a potenciális résztvevők között. Sokan kényszerültek választásra azok közül, akik mindkét számban szerettek volna elindulni. Javasoljuk egy ***széleskörű felmérés és elemzés*** elvégzését annak eldöntésére, hogy az összevont, vagy a szétválasztott rendezés szolgálja-e jobban a sportág érdekeit. E javaslat készítői felajánlják együttműködésüket egy ilyen felmérésben.

3.2. Az ***ÉOB időpontját és helyszínét*** úgy kellene megválasztani, hogy azok a részvételt maximálják. Javasoljuk, hogy a fent említett felmérés és elemzés térjen ki ezekre a kérdésekre is.

3.3. Kérjük, hogy a többi egyéni bajnoksághoz hasonlóan az ***ÉOB is legyen kiemelt rangsoroló verseny*** az annak megfelelő szorzóval.

3.4. A többi bajnoksághoz hasonlóan a ***szövetség ellenőrizze*** az ÉOB előkészítését és lebonyolítását.

3.5. Az elmúlt évek ***ÉOB létszámadatait alaposabban elemezni*** szükséges, és következtetéseket kell levonni a létszámnövekedés, illetve csökkenés lehetséges okairól. Ehhez az elemzéshez e javaslat összeállítói felajánlják segítségüket.

1. **Pénzügyi feltételek**

4.1. Javasoljuk, hogy a Szövetség hozzon létre egy szabad szemmel is jól látható ***elkülönített alapot*** az éjszakai versenyzés támogatására. Az alábbi javaslatok megvalósítása ennek az alapnak a terhére történjék:

* Az éjszakai versenyeken a ***21 év alattiak indulása legyen ingyenes***, a nevezési díjat a szövetség az alapból fedezi.
* Az éjszakai edzőversenyek ***rendezői kapjanak anyagi támogatást*** a rendezéshez (minta lehet erre a budapesti szövetség idei támogatási programja).
* A ***regionális bajnokságok*** rendezői kapjanak anyagi támogatást a rendezéshez, ez a támogatás ***a résztvevők számával arányosan nőjön***.
* A kluboknak az 1.3. pont utolsó alpontjában javasolt anyagi támogatása is ebből az alapból történjék.

A javaslat szerzői felajánlják, hogy ennek az alapnak a mértékére megalapozott becslést készítenek.

* 1. Indítványozzuk, hogy a Támogató Program keretében ***támogatott edzők feladatai*** között szerepeljen az utánpótlás felkészítése az éjszakai versenyzésre, beleértve annak gyakoroltatását is.
  2. A Szövetség szorgalmazza, hogy az általa ***támogatott edzőtáborokban*** legyenek éjszakai edzések is.
  3. Kérjük, hogy a Támogató Programban a ***támogatható tevékenységek között*** explicite jelenjen meg az éjszakai versenyzés fejlesztésének támogatása. Az erre a célra adott támogatások növeljék a 4.1. pontban említett alapot.

1. **Vezetői szintű támogatás**

5.1. Célszerűnek tartjuk, hogy a Szövetség szervezzen ***brainstormingot*** a nagyobb klubok képviselőinek részvételével, ahol az éjszakai edzések és versenyek fejlesztését és a klubok ebben vállalt feladatait beszélnék meg. Kiemelt témaként szükséges vizsgálni a felnőtt korosztály feltűnőan alacsony részvételének okait.

5.2. A Versenybizottság és az Elnökség ***rendszeresen foglalkozzon*** az éjszakai versenyzés helyzetével.

5.3. Javasoljuk, hogy az Elnökség ***egy tagjának legyen nevesített feladata*** az éjszakai versenyzés felügyelete és támogatása.

5.4. Az Elnökség fontolja meg a ***szabályzat kiegészítését*** az éjszakai versenyzésre alkalmazandó specifikus követelményekkel.

1. **A JAVASLATOKAT SEGÍTŐ ELKÉPZELÉSEK**
2. **Technikai javaslatok az edzőversenyekre:**

* Télen kezdődhetnek ***5 órakor***.
* Nyáron Budapesten és regionális szinten indítsunk ***éjszakai verseny-sorozatokat***, lehetőség szerint ***havi gyakorisággal***.
* A ***pályák*** legyenek középtávúak, pl. könnyű (1-1.5 km), rövid technikás (2-2.5 km), közepes technikás (3-4 km) összesen kb. 20, vagy kevesebb ponttal.
* Célszerű volna egy ***szalagozott pálya*** is fiatal kezdők számára.
* ***Páros indulás*** is megengedett a rövidebb pályákon.
* ***Többszöri futás*** is lehetséges.
* ***Kisverseny-csomag*** eredménynyomtatás nélkül, internetes eredményközléssel.
* ***Éves összesített*** eredményekkel.

1. **A versenyzők és edzők támogatása**
   1. Próbáljuk ***megnyerni valamelyik fejlámpa-forgalmazót*** az edzőversenyek támogatására. Lehessen fejlámpát ***bérelni és vásárolni*** a futáshoz. Ez elősegítené a fejlámpával még nem rendelkezők kicsalogatását, a versenyre és talán a forgalmazónak is jó reklám lehetne. Ma már a célnak tökéletesen megfelelő lámpák kaphatóak 3-4 eFt-ért.

(Pl. <https://hetiolcso.hu/Fokuszalhato-fenyu-LED-fejlampa-terepszinu-panttal>, vagy <https://hetiolcso.hu/3-fenyszoros-profi-fejlampa>)

Ebben a javaslat szerzői felajánlják közreműködésüket.

2.2. Az éjszakai edzéseket tartó edzők ***edzői konferencián*** adják át tapasztalataikat, különös tekintettel az utánpótlás bevonásának lehetőségeire.

1. **Az elkötelezett versenyzők aktivitása**
   1. Az éjszakai versenyzés fejlesztésért tenni akaró sporttársak aktivizálásához és ***összefogásához*** a jelen javaslat szerzői felajánlják segítségüket.
   2. Szorgalmazzuk, hogy minél többen legyenek résztvevői az MTFSz ***Támogatói Programjának*** és támogatásukat az éjszakai versenyzés céljaira irányítsák.
   3. Az elkötelezett versenyzők használják fel a tájfutó ***levelezőlistát*** az éjszakai edző- és rangsoroló versenyek népszerűsítésére és az éjszakai versenyzés előmozdítására.

**A javaslatot összeállították:**

Balla Sándor, Batta István, Benedek Virág, Gillich György, Hajdu István, Horváth Sándor, Juhász Viktor, Lux Iván, Marczis István, Mets Miklós, Szieberth Péter